Apr 18,2015
మరింత పెరిగిన వాణిజ్య లోటు
న్యూఢిల్లీ: మార్చి మాసంలో వాణిజ్య లోటు మరింత పెరిగింది. ఫిబ్రవరిలో 6.85 బిలియన్‌ డాలర్లుగా ఉన్న దేశ వాణిజ్య లోటు మార్చి మాసాంతానికి 11.79 బిలియన్‌ డాలర్లకు పెరిగింది. దీంతో పాటు గత ఆర్థిక సంవత్సర మొత్తం వాణిజ్య లోటు కూడా అంతకు ముందు ఏడాది కన్నా స్వల్పంగా విస్తరించడం విశేషం.ఏడాది ప్రాతిపదికన 135.80 బిలియన్‌ డాలర్లుగా ఉన్న వాణిజ్య లోటు 137.01 కోట్లకు చేరుకుంది. మార్చిలో ఎగుమతులు 23.95 బిలియన్‌ డాలర్లకు పడిపోయాయి.ఇది అంతకు ముందు నెలలో 21.5 బిలియన్‌ డాలర్లుగా ఉంది. మరోవైపు దిగుమతులు మార్చి మాసంలో 28.4 బిలియన్‌ డాలర్ల నుంచి 35.74 బిలియన్‌ డాలర్లకు పెరిగాయి. ఏడాది ప్రాతిపదికన కూడా దిగుమలుతు 447.5 బిలియన్లకు చేరాయి. ఇవి అంతకు ముందు సంవత్సరం కంటే 0.6% తక్కువ. ఎగుమతలు కూడా 310.5 బిలియన్‌ డాలర్లకు చేరాయి. అంతకు ముందు ఏడాదితో పోలిస్తే ఇది 1.2 శాతం తక్కువ. 2015లో ఇంధన దిగుమతులు 138.3 బిలియన్‌ డాలర్లుగా నిలిచాయి. క్రిత్తంతో పోలిస్తే ఇది 16.1% తక్కువ. మరోవైపు ఇంధనేతర దిగుమతులు 309 బిలియన డాలర్లుగా నిలిచాయి. ఇది అంతకు ముందు ఏడాది కంటే 8.4% అధికం.
మీ స్నేహితులకు రికమెండ్ చెయ్యండి